Document ID: 32007R0552

ΚΑΝΟΝΙΣΜΌΣ (ΕΚ) αριθ. 552/2007 ΤΗΣ ΕΠΙΤΡΟΠΉΣ
της 22ας Μαΐου 2007
για τη θέσπιση του ανώτατου ποσού της κοινοτικής συμμετοχής στη χρηματοδότηση των προγραμμάτων εργασίας στον τομέα του ελαιολάδου και για τον καθορισμό, για το 2007, των ανώτατων δημοσιονομικών ορίων για τη μερική ή προαιρετική εφαρμογή του καθεστώτος ενιαίας ενίσχυσης και της ετήσιας συνολικής χρηματοδότησης για το καθεστώς ενιαίας στρεμματικής ενίσχυσης, το οποίο προβλέπεται στον κανονισμό (ΕΚ) αριθ. 1782/2003 του Συμβουλίου, καθώς και για την τροποποίηση του εν λόγω κανονισμού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1782/2003 του Συμβουλίου, της 29ης Σεπτεμβρίου 2003, για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς και για την τροποποίηση των κανονισμών (ΕΟΚ) αριθ. 2019/93, (ΕΚ) αριθ. 1452/2001, (ΕΚ) αριθ. 1453/2001, (ΕΚ) αριθ. 1454/2001, (ΕΚ) αριθ. 1868/94, (ΕΚ) αριθ. 1251/1999, (ΕΚ) αριθ. 1254/1999, (ΕΚ) αριθ. 1673/2000, (ΕΟΚ) αριθ. 2358/71 και (ΕΚ) αριθ. 2529/2001 (1), και ιδίως το άρθρο 64 παράγραφος 2, το άρθρο 70 παράγραφος 2, το άρθρο 110θ παράγραφοι 3 και 4, το άρθρο 143β παράγραφος 3 και το άρθρο 145 στοιχείο θ),
Εκτιμώντας τα ακόλουθα:
(1)
Πρέπει να καθοριστούν, για το 2007, τα δημοσιονομικά ανώτατα όρια για καθεμία από τις ενισχύσεις που προβλέπονται στα άρθρα 66 έως 69 του κανονισμού (ΕΚ) αριθ. 1782/2007, για τα κράτη μέλη που εφαρμόζουν το 2007 το καθεστώς ενιαίας ενίσχυσης που προβλέπεται στον τίτλο ΙΙΙ του εν λόγω κανονισμού, υπό τους όρους που καθορίζονται στο τμήμα 2 του κεφαλαίου 5 του εν λόγω τίτλου.
(2)
Πρέπει να καθοριστούν για το 2007 τα δημοσιονομικά ανώτατα όρια που ισχύουν όσον αφορά τις άμεσες ενισχύσεις που εξαιρούνται από το καθεστώς ενιαίας ενίσχυσης, για τα κράτη μέλη που κάνουν χρήση κατά το 2007 της δυνατότητας που παρέχει το άρθρο 70 του κανονισμού (ΕΚ) αριθ. 1782/2003.
(3)
Πρέπει να προσαρμοστεί το μέγιστο ποσό της ενίσχυσης για τους ελαιώνες, το οποίο αναφέρεται στο άρθρο 110θ παράγραφος 3 του κανονισμού (ΕΚ) αριθ. 1782/2003, βάσει της μείωσης του συντελεστή που προβλέπεται στο τρίτο εδάφιο της ίδιας διάταξης, και του ποσού που παρακρατείται δυνάμει της παραγράφου 4 του εν λόγω άρθρου, όπως έχουν κοινοποιηθεί από τα οικεία κράτη μέλη. Πρέπει να προσαρμοστούν αναλόγως τα εθνικά ανώτατα όρια που προβλέπονται στο παράρτημα VΙΙΙα του εν λόγω κανονισμού.
(4)
Για λόγους σαφήνειας, είναι σκόπιμο να δημοσιευθούν τα δημοσιονομικά ανώτατα όρια του καθεστώτος ενιαίας ενίσχυσης για το 2007, αφού αφαιρεθούν από τα ανώτατα όρια του παραρτήματος VIII του κανονισμού (ΕΚ) αριθ. 1782/2003 τα ανώτατα όρια για τις ενισχύσεις που καθορίζονται στα άρθρα 66 έως 70 του εν λόγω κανονισμού.
(5)
Στην περίπτωση των κρατών μελών που εφαρμόζουν το 2007 το καθεστώς ενιαίας στρεμματικής ενίσχυσης το οποίο προβλέπεται στον τίτλο IVα του κανονισμού (ΕΚ) αριθ. 1782/2007, η ετήσια συνολική χρηματοδότηση για το έτος αυτό πρέπει να καθοριστεί σύμφωνα με το άρθρο 143β παράγραφος 3 του εν λόγω κανονισμού.
(6)
Για λόγους σαφήνειας, είναι σκόπιμο να δημοσιευθούν τα ανώτατα ποσά που τίθενται στη διάθεση των κρατών μελών που εφαρμόζουν το καθεστώς ενιαίας στρεμματικής ενίσχυσης για τη χορήγηση το 2007 χωριστής ενίσχυσης για τη ζάχαρη, δυνάμει του άρθρου 143βα του κανονισμού (ΕΚ) αριθ. 1782/2003 βάσει της κοινοποίησής τους.
(7)
Πρέπει να καθοριστεί το ανώτατο ποσό της κοινοτικής συμμετοχής στη χρηματοδότηση των προγραμμάτων εργασίας που καταρτίζουν οι εγκεκριμένες οργανώσεις φορέων στον τομέα του ελαιολάδου, βάσει του συντελεστή παρακράτησης που αναφέρεται στο άρθρο 110θ παράγραφος 4 του κανονισμού (ΕΚ) αριθ. 1782/2003 και ο οποίος έχει κοινοποιηθεί από τα οικεία κράτη μέλη.
(8)
Πρέπει να τροποποιηθεί αναλόγως ο κανονισμός (ΕΚ) αριθ. 1782/2003.
(9)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης άμεσων ενισχύσεων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Τα δημοσιονομικά ανώτατα όρια για το 2007 τα οποία προβλέπονται στα άρθρα 66 έως 69 του κανονισμού (ΕΚ) αριθ. 1782/2003 καθορίζονται στο παράρτημα I του παρόντος κανονισμού.
2. Τα δημοσιονομικά ανώτατα όρια για το 2007 τα οποία προβλέπονται στο άρθρο 70 παράγραφος 2 του κανονισμού (ΕΚ) αριθ. 1782/2003 καθορίζονται στο παράρτημα II του παρόντος κανονισμού.
3. Τα δημοσιονομικά ανώτατα όρια για το 2007 τα οποία προβλέπονται στον τίτλο ΙΙΙ του κανονισμού (ΕΚ) αριθ. 1782/2003 καθορίζονται στο παράρτημα III του παρόντος κανονισμού.
4. Η ετήσια συνολική χρηματοδότηση για το 2007 η οποία προβλέπεται στο άρθρο 143β παράγραφος 3 του κανονισμού (ΕΚ) αριθ. 1782/2003 καθορίζεται στο παράρτημα ΙV του παρόντος κανονισμού.
5. Τα ανώτατα ποσά που τίθενται στη διάθεση της Τσεχικής Δημοκρατίας, της Λεττονίας, της Λιθουανίας, της Ουγγαρίας, της Πολωνίας, της Ρουμανίας και της Σλοβακίας για τη χορήγηση της χωριστής ενίσχυσης για τη ζάχαρη το 2007, κατ’ εφαρμογή των διατάξεων του άρθρου 143βα παράγραφος 4 του κανονισμού (ΕΚ) αριθ. 1782/2003, καθορίζονται στο παράρτημα V του παρόντος κανονισμού.
Άρθρο 2
Το ανώτατο ποσό της κοινοτικής συμμετοχής στη χρηματοδότηση των προγραμμάτων εργασίας που καταρτίζουν οι αναγνωρισμένοι φορείς στον τομέα του ελαιολάδου, κατ’ εφαρμογή των διατάξεων του άρθρου 110θ παράγραφος 4 του κανονισμού (ΕΚ) αριθ. 1782/2003 είναι το ακόλουθο:
(σε εκατ. ευρώ)
Ελλάδα
11,098
Γαλλία
0,576
Ιταλία
35,991
Άρθρο 3
Ο κανονισμός (ΕΚ) αριθ. 1782/2003 τροποποιείται ως εξής:
1)
Στο άρθρο 110θ παράγραφος 3 πρώτο εδάφιο, ο πίνακας αντικαθίσταται από τον ακόλουθο πίνακα:
(σε εκατ. ευρώ)
Ισπανία
103,14
Κύπρος
2,93»
2)
Στο παράρτημα VΙΙΙα, οι στήλες που αφορούν τη Μάλτα και τη Σλοβενία αντικαθίστανται από τις ακόλουθες:
«Ημερολογιακό έτος
Μάλτα
Σλοβενία
2005
670
35 800
2006
830
44 184
2007
1 668
59 026
2008
2 085
73 618
2009
2 502
87 942
2010
2 919
101 959
2011
3 336
115 976
2012
3 753
129 993
2013
4 170
144 110
2014
4 170
144 110
2015
4 170
144 110
2016 και επόμενα έτη
4 170
144 110»
Άρθρο 4
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Μαΐου 2007.

Labels: 15
17
5
6